টেক্কা (চলচ্চিত্র)
টেক্কা হল একটি ২০২৪ খ্রিস্টাব্দে আসন্ন বাংলা ভাষার নাটকীয় চলচ্চিত্র। ভাস্কর চট্টোপাধ্যায় দ্বারা রচিত চিত্রনাট্য অবলম্বনে সৃজিত মুখোপাধ্যায় কর্তৃক চলচ্চিত্রটি নির্দেশিত হয়েছে। চলচ্চিত্রটি দেব এন্টারটেইনমেন্ট ভেঞ্চার্সের অধীনে গুরুপদ অধিকারী ও দীপক অধিকারী প্রযোজনা করেছেন। এই চলচ্চিত্রে দেব, পরাণ বন্দ্যোপাধ্যায়, স্বস্তিকা মুখোপাধ্যায়, রুক্মিণী মৈত্র ও টোটা রায় চৌধুরী প্রধান চরিত্রে অভিনয় করেছেন। ২০২৪ প্রথম দিকে দৃশ্য ধারণ শুরু হয়। চলচ্চিত্রটির গানের সুর রণজয় ভট্টাচার্য রচনা করেছেন, মধুর পালিত দ্বারা চিত্রগ্রহণ এবং দেবজ্যোতি ঘোষ দ্বারা সম্পাদনা করা হয়েছে। টেক্কা প্রাথমিকভাবে ২০২৪ খ্রিস্টাব্দের দুর্গাপূজায় প্রেক্ষাগৃহে মুক্তির পরিকল্পনা করা হয়েছে।